**OBAVIJEST O OBVEZI PLAĆANJA POREZA**

 -porez na kuće za odmor

 -porez na potrošnju

1. **OBAVIJEST O OBVEZI PLAĆANJA POREZA NA KUĆE ZA ODMOR**

Na temelju odredbi Zakona o lokalnim porezima (Narodne Novine br. 115/16 i 101/17) porez na kuće za odmor plaćaju pravne i fizičke osobe koje su vlasnici kuća za odmor. Obveznik poreza na kuće za odmor mora nadležnom poreznom tijelu dostaviti podatke o kući za odmor koji se odnose na mjesto gdje se nalazi taj objekt te korisnu površinu, kao i podatke o poreznom obveznik ( ili izmjene postojećih podataka) **do 31. ožujka** godine za koju se utvrđuje porez na kuće za odmor.

Obveznik poreza na kuće za odmor-**fizička osoba koji ne dostavi podatke** za utvrđivanje poreza na kuće za odmor kazniti će se za prekršaj **novčanom kaznom od 100,00 do 5.000,00 kuna (članak 56. Stavak 3 . Zakona).**

Obveznik poreza na kuće za odmor-**fizička osoba obrtnik ili fizička osoba koja obavlja** drugu samostalnu djelatnost **koji ne dostavi podatke** za utvrđivanje poreza na kuće za odmor kazniti će se za prekršaj **novčanom kaznom od 10.000,00 do 5.000,00 kuna (članak 56. Stavak 2 . Zakona).**

Obveznik poreza na kuće za odmor-**pravna osoba koji ne dostavi podatke** za utvrđivanje poreza na kuće za odmor kazniti će se za prekršaj **novčanom kaznom od 2.000,00 do 25.000,00 kuna (članak 89. stavak 1. točka 3. Zakona).**

Visina poreza na kuće za odmor utvrđena je Odlukom o porezima Općine Krapinske Toplice (Službeni glasnik Krapinsko-zagorske županije br. 27/17 i 48/17)). Porez na kuće za odmor plaća se od 8,00 kuna (treća zona), 11,00 kuna (druga zona) i 15,00 kuna (prva zona) po jednom četvornom metru korisne površine kuće za odmor, a na temelju rješenja Jedinstvenog upravnog odjela Općine Krapinske Toplice.

**Na temelju navedenog, molimo Vas da, ukoliko isto već niste učinili, na priloženom obrascu izvršite Zakonom propisanu obvezu na način da ispunjen obrazac dostavite na adresu: Općina Krapinske Toplice, Jedinstveni upravni odjel, Antuna Mihanovića 3, 49217 Krapinske Toplice.**

OBRAZAC-POREZ NA KUĆE ZA ODMOR-PRIJAVA NASTANKA OBVEZE

1. **OBAVIJEST O OBVEZI PLAĆANJA POREZA NA POTROŠNJU**

Na temelju odredbi Zakona o lokalnim porezima (Narodne Novine br. 115/16 i 101/17) utvrđenu obvezu poreza na potrošnju za obračunsko razdoblje porezni obveznik iskazuje na Obrascu PP-MI-PO i predaje ga do 20. dana u mjesecu za prethodni mjesec. Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

Općina Krapinske Toplice je Odlukom o porezima Općine Krapinske Toplice (Službeni glasnik Krapinsko-zagorske županije br. 27/17 i 48/17) poslove utvrđivanja poreza prenijele na Ministarstvo financija, Poreznu upravu.

**Slijedom toga**

 OBAVJEŠTAVAJU SE SVI OBVEZNICI PLAĆANJA POREZA NA POTROŠNJU DA **OBRAZAC PP-MI-PO** ZA OBRAČUNSKO RAZDOBLJE OD  **01.01.2018.** DOSTAVLJAJU MINISTARSTVU FINANCIJA, POREZNA UPRAVA, PODRUČNI URED KRAPINA, ISPOSTAVA ZABOK, A NE OPĆINI KRAPINSKE TOPLICE.